CELEX: 32021D0486
Language: fi
Date: 2021-02-15 00:00:00
Title: Neuvoston päätös (EU) 2021/486, annettu 15 päivänä helmikuuta 2021, kirjallisessa menettelyssä Euroopan unionin puolesta otettavasta julkisesti tuettuja vientiluottoja koskevan järjestelyn liitteeseen III sisältyvän siviili-ilma-alusten vientiluottoja koskevan alakohtaisen sopimuksen sopimuspuolten kannasta, joka koskee yhteistä kantaa lainan pääoman takaisinmaksun väliaikaisesta lykkäämisestä

23.3.2021   
               
               
                  FI
               
               
                  Euroopan unionin virallinen lehti
               
               
                  L 100/11
               
            
         NEUVOSTON PÄÄTÖS (EU) 2021/486,
         annettu 15 päivänä maaliskuuta 2021,
         kirjallisessa menettelyssä Euroopan unionin puolesta otettavasta julkisesti tuettuja vientiluottoja koskevan järjestelyn liitteeseen III sisältyvän siviili-ilma-alusten vientiluottoja koskevan alakohtaisen sopimuksen sopimuspuolten kannasta, joka koskee yhteistä kantaa lainan pääoman takaisinmaksun väliaikaisesta lykkäämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Julkisesti tuettuja vientiluottoja koskevassa järjestelyssä esitettyjä suuntaviivoja, mukaan lukien kyseisen järjestelyn liitteeseen III sisältyvä siviili-ilma-alusten vientiluottoja koskeva alakohtainen sopimus, jäljempänä ’ilma-aluksia koskeva alakohtainen sopimus’, sovelletaan unionissa Euroopan parlamentin ja neuvoston asetuksen (EU) N:o 1233/2011 (1) nojalla.
                  
               
                     (2)
                  
                  
                     Ilma-aluksia koskevan alakohtaisen sopimuksen 28 artiklan mukaisesti yhteisiä kantoja koskevat ehdotukset toimitetaan taloudellisen yhteistyön ja kehityksen järjestön (OECD) sihteeristölle.
                  
               
                     (3)
                  
                  
                     Covid-19-pandemialla ja sen aiheuttamalla talouden taantumalla on ollut vakavia vaikutuksia siviili-ilmailualaan, jonka liiketoimintaa uhkaavat ilma-alusten käyttäjien ja uusien ilma-alusten ja moottoreiden ostajien lyhyen aikavälin likviditeettiongelmat. Tämänhetkisen ja kehittymässä olevan talouden taantuman vuoksi ja sen vaikutusten vakavuuden vähentämiseksi unionin olisi ehdotettava yhteistä kantaa lainan pääoman takaisinmaksun väliaikaisesta lykkäämisestä uusien ilma-alusten ja moottoreiden ostajien osalta, jäljempänä ’ehdotettu yhteinen kanta’.
                  
               
                     (4)
                  
                  
                     Ilma-aluksia koskevan alakohtaisen sopimuksen 4 osan 3 jakson mukaisesti ilma-aluksia koskevan alakohtaisen sopimuksen sopimuspuolet päättävät ehdotetusta yhteisestä kannasta kirjallisella menettelyllä.
                  
               
                     (5)
                  
                  
                     Ehdotettu yhteinen kanta mahdollistaisi sen, että ilma-aluksia koskevan alakohtaisen sopimuksen 8 artiklan a kohdan 1 alakohdassa määriteltyjen uusien ilma-alusten ostajat ja mainitun sopimuksen 20 artiklan a, b ja c kohdassa tarkoitettujen varamoottoreiden ja varaosien ostajat voisivat lykätä lainan pääoman takaisinmaksua 12 kuukautta ostettujen tavaroiden toimituksen jälkeen tai tiettyjen ehtojen täyttyessä 18 kuukautta ostettujen tavaroiden toimituksen jälkeen.
                  
               
                     (6)
                  
                  
                     On aiheellista määrittää unionin puolesta kirjallisessa menettelyssä otettava ilma-aluksia koskevan alakohtaisen sopimuksen osapuolten kanta, joka koskee ehdotettua yhteistä kantaa, koska ehdotettu yhteinen kanta on hyväksymisensä jälkeen unionia sitova ja voi vaikuttaa ratkaisevasti unionin oikeuden sisältöön, erityisesti asetuksen (EU) N:o 1233/2011 osalta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kirjallisessa menettelyssä unionin puolesta otettava julkisesti tuettuja vientiluottoja koskevan järjestelyn liitteeseen III sisältyvän siviili-ilma-alusten vientiluottoja koskevan alakohtaisen sopimuksen sopimuspuolten kanta, joka koskee yhteistä kantaa lainan pääoman takaisinmaksun väliaikaisesta lykkäämisestä, perustuu luonnokseen ehdotuksesta yhteiseksi kannaksi (*1).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 15 päivänä maaliskuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Euroopan parlamentin ja neuvoston asetus (EU) N:o 1233/2011, annettu 16 päivänä marraskuuta 2011, tiettyjen suuntaviivojen soveltamisesta julkisesti tuettuihin vientiluottoihin ja neuvoston päätösten 2001/76/EY ja 2001/77/EY kumoamisesta (EUVL L 326, 8.12.2011, s. 45).
         
            (*1)  Ks. asiakirja ST 5390/2021 osoitteessa http://register.consilium.europa.eu.